

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

#### 2024.gada 27.jūnija Saistošie noteikumi Nr.28

(prot. Nr.13, 31.§)

APSTIPRINĀTI

ar Daugavpils valstspilsētas

pašvaldības domes

2024.gada 27.jūnija

lēmumu Nr.380

**Grozījumi Daugavpils valstspilsētas pašvaldības domes 2017. gada 24. novembra saistošajos noteikumos Nr. 44 “Saistošie noteikumi par līdzfinansējumu nekustamā īpašuma pieslēgšanai centralizētajai ūdensapgādes vai kanalizācijas sistēmai”**

*Izdoti saskaņā ar Ūdenssaimniecības pakalpojumu likuma 6. panta sesto daļu*

Izdarīt Daugavpils valstspilsētas pašvaldības domes 2017. gada 24. novembra saistošajos noteikumos Nr. 44 “Saistošie noteikumi par līdzfinansējumu nekustamā īpašuma pieslēgšanai centralizētajai ūdensapgādes vai kanalizācijas sistēmai” (Latvijas Vēstnesis, 2017., Nr.257, 2020. Nr. 113, Nr. 232, 2021., Nr. 104, Nr. 206, 2024., Nr. 11) šādus grozījumus:

1. Izteikt 9.6. apakšpunktu šādā redakcijā:

“9.6. *de minimis* atbalsta pretendents iesniegumam pievieno *De minimis* atbalsta uzskaites sistēmā sagatavotās veidlapas par sniedzamo informāciju *de minimis* atbalsta uzskaitei un piešķiršanai izdruku (PDF faila formātā) vai iesniegumā norāda *De minimis* atbalsta uzskaites sistēmā aizpildītās veidlapas identifikācijas numuru, ja līdzfinansējuma saņēmējam sniegtais atbalsts uzskatāms par komercdarbības atbalstu.”.

1. Izteikt 12.6. apakšpunktu šādā redakcijā:

“12.6. *de minimis* atbalsta pretendents iesniegumam pievieno *De minimis* atbalsta uzskaites sistēmā sagatavotās veidlapas par sniedzamo informāciju *de minimis* atbalsta uzskaitei un piešķiršanai izdruku (PDF faila formātā) vai iesniegumā norāda *De minimis* atbalsta uzskaites sistēmā aizpildītās veidlapas identifikācijas numuru.”.

1. Izteikt 15., 16., 17., 18., 19. un 20. punktu šādā redakcijā:

“15. Ja pieslēgumu centralizētajai ūdensapgādei vai kanalizācijas sistēmai plānots veikt šo noteikumu 3.1. apakšpunktā minētajai dzīvojamai mājai, kurā kāds no dzīvokļiem tiek izmantots saimnieciskās darbības veikšanai, un, ja attiecīgā dzīvokļa vai ēkas īpašnieks pretendē uz atbalstu, kas saskaņā ar Komercdarbības atbalsta kontroles likuma 5.pantā minētajām komercdarbības atbalsta pazīmēm kvalificējams kā komercdarbības atbalsts, vai 3.2. apakšpunktā minētajai ēkai, tad līdzfinansējumu kā *de minimis* atbalstu piešķir saskaņā ar Eiropas Komisijas 2023. gada 13. decembra Regulu (ES) Nr. 2023/2831 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Regula Nr. 2023/2831) un normatīvajiem aktiem par *de minimis* atbalsta uzskaites un piešķiršanas kārtību.

16. Komisija veic atbalsta pretendenta izvērtēšanu atbilstoši Regulas Nr. 2023/2831 nosacījumiem uz līdzfinansējuma piešķiršanas brīdi.

17. *De minimis* atbalstu uzskata par piešķirtu ar dienu, kad Komisija pieņēmusi lēmumu par līdzfinansējuma piešķiršanu.

18. Piešķirot *de minimis* atbalstu, Komisija pārbauda, vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Regulas Nr.2023/2831 3. panta 2. punktā noteikto maksimālo *de minimis* atbalsta apmēru. Viens vienots uzņēmums ir uzņēmums, kas atbilst Regulas Nr.2023/2831 2. panta 2. punktā noteiktajam.

19. *De minimis* atbalstu saskaņā ar Regulu Nr.2023/2831 piešķir, ievērojot Regulas Nr.2023/2831 1. panta 1. punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās Regulas Nr.2023/2831 1. panta 1. punkta a), b), c) un d) apakšpunktā minētajās nozarēs, atbalstu drīkst piešķirt tikai tad, ja atbalsta pretendents nodrošina šo nozaru darbību vai uzskaites nodalīšanu, lai saskaņā ar Regulas Nr.2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar šiem noteikumiem.

20. Šo noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu, tai skaitā attiecībā uz vienām un tām pašām attiecināmajām izmaksām, līdz Regulas Nr.2023/2831 3. panta 2. punktā noteiktajam attiecīgajam robežlielumam, kā arī drīkst kumulēt ar citu komercdarbības atbalstu, tai skaitā attiecībā uz vienām un tām pašām attiecināmajām izmaksām, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta komercdarbības atbalsta programmā vai Eiropas Komisijas lēmumā. *De minimis* atbalstu ar citu *de minimis* atbalstu par vienām un tām pašām izmaksām var apvienot, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%. Ja par vienām un tām pašām projekta attiecināmajām izmaksām tiek piešķirts atbalsts vairāku komercdarbības atbalsta programmu ietvaros, atbalsta saņēmējs iesniedz informāciju par plānoto un piešķirto atbalstu, tai skaitā par tām pašām attiecināmajām izmaksām, norādot atbalsta piešķiršanas datumu (tai skaitā plānoto atbalsta piešķiršanas datumu), atbalsta intensitāti, atbalsta sniedzēju, atbalsta pasākumu vai investīciju un plānoto vai piešķirto atbalsta summu.”.

1. Papildināt ar 20.1, 20.2, 20.3, 20.4, 20.5 un 20.6 punktu šādā redakcijā:

“20.1 Pašvaldība vienas darba dienas laikā pēc atbalsta piešķiršanas veic piešķirtā *de minimis* atbalsta reģistrāciju *De minimis* atbalsta uzskaites sistēmā.

20.2 Pašvaldība uzglabā visus ar *de minimis* atbalsta piešķiršanu saistītos datus 10 (desmit) gadus, sākot no dienas, kurā saskaņā ar šajos noteikumos noteikto piešķirts pēdējais *de minimis* atbalsts, atbilstoši Regulas Nr.2023/2831 6. panta 3. un 7. punktam.

20.3 *De minimis* atbalsta saņēmējs uzglabā visus ar *de minimis* atbalsta piešķiršanu saistītos datus 10 (desmit) gadus no *de minimis* atbalsta piešķiršanas dienas atbilstoši Regulas Nr.2023/2831 6. panta 3. un 7. punktam.

20.4 *De minimis* atbalsta piešķiršana un uzskaite tiek veikta saskaņā ar normatīvajiem aktiem par *de minimis* atbalsta uzskaites un piešķiršanas kārtību.

20.5 Ja tiek pārkāpti Regulas Nr.2023/2831 nosacījumi, *de minimis* atbalsta saņēmējam ir pienākums atmaksāt pašvaldībai šo noteikumu ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

20.6 *De minimis* atbalstu šo noteikumu ietvaros piešķir līdz 2031. gada 30. jūnijam.”.

Daugavpils valstspilsētas pašvaldības

domes priekšsēdētājs  *(personīgais paraksts)* A.Elksniņš

**Daugavpils valstspilsētas pašvaldības domes saistošo noteikumu projekta “Grozījumi Daugavpils valstspilsētas pašvaldības domes 2017. gada 24. novembra saistošajos noteikumos Nr. 44 “Saistošie noteikumi par līdzfinansējumu nekustamā īpašuma pieslēgšanai centralizētajai ūdensapgādes vai kanalizācijas sistēmai”” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 2024. gada 1. janvārī stājās spēkā Eiropas Komisijas 2023. gada 13. decembra Regula Nr. 2023/2831 (turpmāk - Regula Nr. 2023/2831) par Līguma par Eiropas Savienības darbību 107. un 108. panta piemērošanu *de minimis* atbalstam, kas aizvieto 2013. gada 18. decembra Komisijas Regulu Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam.  Līdz ar to ir nepieciešams izdarīt grozījumus pašvaldības 2017. gada 24. novembra saistošajos noteikumos Nr. 44 “Saistošie noteikumi par līdzfinansējumu nekustamā īpašuma pieslēgšanai centralizētajai ūdensapgādes vai kanalizācijas sistēmai”, piemērojamos *de minimis* atbalsta piešķiršanas nosacījumus pielāgojot jaunās *de minimis* Regulas Nr. 2023/2831 nosacījumiem.  Saistošo noteikumu projekts izstrādāts saskaņā ar Finanšu ministrijas metodiskajiem norādījumiem un paredz:   * precizēt pašvaldībā iesniedzamo informāciju *de minimis* atbalsta saņemšanai (saistošo noteikumu 9.6. un 12.6. apakšpunkts tiek izteikts jaunā redakcijā); * precizēt *de minimis* atbalsta nosacījumus (saistošo noteikumu 15., 16., 17., 18., 19. un 20. punkts tiks izteikti jaunā redakcijā un saistošie noteikumi tiek papildināti ar 20.1, 20.2, 20.3, 20.4, 20.5 un 20.6 punktu). |
| 1. Fiskālā ietekme uz pašvaldības budžetu | Saistošo noteikumu projekts neietekmē pašvaldības budžetu. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projektam nav sociālās ietekmes un tas neietekmēs vidi, iedzīvotāju veselību, uzņēmējdarbības vidi vai konkurenci.  Ja pieslēgumu centralizētajai ūdensapgādei vai kanalizācijas sistēmai plānots veikt dzīvojamai mājai, kurā kāds no dzīvokļiem tiek izmantots saimnieciskās darbības veikšanai, vai ražošanas objektu apbūves teritorijā esošajai ražošanas ēkai, un, ja attiecīgā dzīvokļa vai ēkas īpašnieks pretendē uz atbalstu, kas kvalificējams kā komercdarbības atbalsts, tad atbalstu līdzfinansējuma ietvaros sniedz saskaņā ar Regulu Nr. 2023/2831 un normatīvajiem aktiem par *de minimis* atbalsta uzskaites un piešķiršanas kārtību. |
| 1. Ietekme uz administratīvajām procedūrām un to izmaksām | Saistošo noteikumu projekts nemaina administratīvās procedūras.  Saistošo noteikumu piemērošanā persona var vērsties pašvaldības Īpašuma komisijā (kontakttālrunis 26416921, komisijas priekšsēdētājs Mihails Lavrenovs). |
| 1. Ietekme uz pašvaldības funkcijām un cilvēkresursiem | Saistošie noteikumi izstrādāti Pašvaldību likuma 4. panta pirmās daļas 1. punktā noteiktās autonomās funkcijas izpildei – organizēt iedzīvotājiem ūdenssaimniecības pakalpojumus neatkarīgi no tā, kā īpašumā atrodas dzīvojamais fonds. |
| 1. Informācija par izpildes nodrošināšanu | Pretendenta atbilstību *de minimis* nosacījumiem izvērtē pašvaldības Īpašuma komisija. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Komercdarbības atbalsta kontroles likuma 10. panta pirmajai daļai, saistošo noteikumu projekts tika iesniegts sākotnējai izvērtēšanai Finanšu ministrijai, kura to saskaņoja (Finanšu ministrijas 2024. gada 30. maija atzinums Nr. 7-4/18/1635).  Sabiedrības viedokļa noskaidrošanai saistošo noteikumu projekts publicēts pašvaldības tīmekļvietnē [www.daugavpils.lv](http://www.daugavpils.lv) sadaļā “Sabiedrības līdzdalība”, termiņš viedokļu iesniegšanai – no 2024. gada 10. jūnija līdz 2024. gada 24. jūnijam. Par saistošo noteikumu projektu viedokļi netika saņemti. |

Daugavpils valstspilsētas pašvaldības

domes priekšsēdētājs  *(personīgais paraksts)* A.Elksniņš